Είχαμε την τιμή και την χαρά να συνδυασουμε την παραμονή μας στην πανέμορφη Μήλο, διαμενοντας σε ένα εκπληκτικό σπίτι και γνωρίζοντας ανθρώπους, που αποτελουν το υπόδειγμα της ελληνικής φιλόξενης οικογένειας. Ο Στάθης, οι γονείς του και ο αδερφός του μάς υποδέχθηκαν από την πρώτη κιόλας στιγμή πολύ ζεστά, με διάθεση, με χιούμορ και πολύ όρεξη και αγάπη να μας μυησουν στα μοναδικά τοπία του νησιού, τόσο σε εκείνα που είναι παγκοσμίως φημισμένα, όσο και σε λιγότερο γνωστά, εξίσου όμως όμορφα και εντυπωσιακά! Το σπίτι θα λέγαμε ότι ξεπέρασε ακόμη και τις προσδοκίες μας, καλαισθητο, προσεγμένο, με πολύ γούστο και υψηλή αρχιτεκτονική, πολύ καθαρό, μεγάλα μπαλκόνια με μαγευτική θέα! Επίσης, σε εξαιρετική τοποθεσία, καθώς όλα, ξεκινώντας από εκεί, είναι πολύ κοντά, χωρίς να ξοδεύεις πολύ χρόνο στις αποστάσεις! Είμαστε πολύ χαρούμενοι και ευγνώμονες που γνωρίσαμε από κοντά ένα από τα ομορφότερα νησιά της Ελλάδος, ακόμα περισσότερο όμως που γνωρίσαμε αυτούς τους πολύ όμορφους ανθρώπους.